open-index/open-wikipedia-markdown huggingface dataset:
RAM

thumb|200px|Memorie RAM. Da l'alto: DIP, SIPP, SIMM (30 pin), SIMM (72 pin), DIMM (168 pin), DDR DIMM (184 pin)

Eà **RAM** xe un tipo de memoria del computer, RAM sta pa i termini inglesi "Random Access Memory", che tradotto vol dire memoria a accesso casuale, cioè qualsiasi dato che vièn sercà dal computer el vièn restituio  da la memoria in tenpo costante, roba che invese no sucede inte el caso, pa exempio, de na memoria a aceso sequensiàe, dove che se un dato xe distante dal punto de letura bisogna spetare pì tenpo pa poderlo lexare (vedi e vèce casete, che bisogna parare vànti e indrìo).

Sto fato el permete a la memoria de èsare velòce in ogni circostansa (atualmente i tenpi de risposta de na RAM xe intorno ai 10 nanosecondi se se trata de na SRAM, 100 ns pa na DRAM ).

## Funsionamento
Oviamente se la RAM ritorna i dati tuti più o meno in tel steso tenpo, vol dire che in qualche modo la ga da tegnère tracia de là posisiòn, o mejo, del'indirìso che identifega un dato, el che conporta che pa memorixare un dato serve pì spàsio del dato steso.
Questo rende l'architetura de sto genere de memoria tanto complicà, a livèo progetuàe e, a magior rajon, a livèo hardware.
Date e carateristiche pena descrite, la RAM se uxa in tel computer pa tegnere disponibie la magior parte dei dati che ghe serve al prosesore, pa exenpio i programi che xe drio uxare l'utente.

Se no fuse cusì el processore dovarìa spetare i dati, e istrusiòn e tuto el resto dai dischi fisi, i quai ga un tenpo de risposta che xe nell'ordine dei 10^7ns, tempi inproponibii pa un prosesore, che ga atualmente na frequensa de clock che poe sorpasar anca i 2&nbsp;GHz.

### SRAM
Eà SRAM ("Static Random Access Memory") xe un tipo de RAM che vièn reaixà con na tecnołozia pitòsto sofisticà el che comporta un costo abastansa alto.

Data eà so complessità xe difisie fare na SRAM tanto capiente, de sòito se riva al un massimo de 8 MByte, par contro eà xe tanto veòce e grasie ai so tempi de risposta eà vièn usà pa fare quèa che se ciàma memoria cache.

### DRAM
Co DRAM ("Dinamic Random Access Memory") se intende un tipo de memoria pì lenta ma pì capiente dèa SRAM dato che eà xe fata co na tecnołozia pì econòmega.

A parità de silicio usà, eà xe pì capiente dea SRAM e questo xe uno dei motivi par cui eà costa manco.
Quando che comunemente se se vòe riferire àea RAM de un computer se se riferise a questa, i ultimi computer poe montare RAM che supera i 4 GB.

## Altri progeti
Schegn

An **schegn** al ze an sgabelet fat da un pjan de noghera o de fariesera co trei piei de cassia incastradi. De solito al ze alt circa 40 schei e se el dopera par molder le vache, ma anca par far altri mistier aonde che se pol star sentadi do.
Caljera

Co la parola **caljera** se se riferiss a tuta na serie de pignate destinade a coser robe de scarsa consistensa. Secont al so scopo, le pol cener da qualche litro infin a diversi etoletri.
Al material doperà par ecelensa al ze al ran, ma no manca la ghixa, al ałuminio, al aciaio e al bronzo. Esiste anca caljere fate de piera.

La dimension de la caljera le so rifinidure le dipende par na minima part da la quantità de roba che se ga da coserghe entro, e invese al ze al tipo de inpiego che al influiss su le sielte costrutive.

## Caljera da polenta
La ze la caljera pì pisola. De solito la ze fata de ram (ma anca ghisa o aluminio), co el orlo oltà in fora e do protuberanse dintorn aonde che gnen ingancià al manech, de solito de oton.
La sagoma la ze pitost svaxada in modo da renderghe la vita pì facile a chi che ga da missiar la polenta.
Se la dopera metendola al posto dei serci de la fornela, o senò picandola par al manech te un gancio del arin.
Esiste anca version che le ga belche na s-cianta de basament par far la połenta te el gas, e an sostegno par meterghe an mestol automatico.

thumb|200px|Caljera de ghisa par coser la połenta

## Caljera par far menestron
Ciamada anca **bronzina**, la ze na caljera de bronzo. La ze fata circa come quela da polenta, ma la ze pì larga. Na olta la gnea doperada par far al menestron.

## Caljera da saon
La ze de ran, fata al incirca come na bronzina, ma pì granda.

## Caljera da formai
Par produsion pisole se dopera caljere de ran fate come quela da polenta ma an stciantenin pì grande. Par mèdie produsion se mancen la sagoma, ma la caljera no la gnen vincolada al manech ma a do perni. Te un sto caso no se pol spostarla, ma tute le operasion le gnen fate su el posto aonde che la ze montada. Par produsion industriai se dopera caljere aposta de aciaio inossidabile.

## Caljera da bira
Na olta la bira la gnea fata ten caljere da diversi etoletri, fate po' sù po' do come quele che se dopera par na produsjon mèdia de formai. Quele moderne le cen inte sentener de etoletri, e come che se pol ben inmaginar le gnen costruide diretamente su el posto e no le gnen mai pì moeste infin a la demolisjon. Al riscaldamento al ze a vapor par ndar mejo a regolarlo e a erlo pì uniforme.
Par produsjon casalinghe ogni un al se indegna come che al pol.

## Caljera da sgnapa
Co el sistema industrial se dopera caljere de aciaio inossidabile de grosse dimension alimentade da fluidi caldi.
Par pisole produsjon, come che le gnea fate na olta, se dopera caljere da qualche diesina de litri infin a qualche etoletro. Ste quà le ga na sagoma quasi cilindrica e an disco forà de ran che ghe gnen pojà te el cul in modo che le sarpe no le epje modo de far al brustol.
No le ga al manech a semi-circonferensa ma do maneghere in posision diametralmente oposta. Le ga an disco de ran, casomai rinforsà co na anima de fer, che al serve da batuda su al superficie del fornel. Al orl al pol esser stondà o al pol er an nantro disco, secont che al capel al gnene frontà o fissà co i morset.
Revèrbero

El **revèrbero** xe un fenomeno acùstego dovùo a ła moltitùdene de rinbàlsi de na onda sonora drénto de n'anbiénte.

## Efeti

I efeti persepìi xe un "spegnimento" sonoro graduałe, in tel caso inte el cuało łà fonte ła moła de difondare, e in generałe na corpoxità de són che in tei caxi pì estremi i poe confóndare el són stéso (par exenpio in céxa, o in grandi anbiénti).

In tel caxo inte el cuało sia posìbiłe *distìnguare* un "rinbalso" particoełare se ga n'efet de sdopiamento del són, che xe ciamà eco. Sti do fenòmeni i depende diretamente sia da ła fórma, grandesa, e dal materiałe de n'anbiente; sia da łe frequénse del són in quistion.
Sol (nota)

El **sol** xe eà quinta nota dea scàea de do. Eà notasiòn pal sol in tei paesi anglosasoni xe G. Sol pentagramma eà se raprexenta sol secondo rigo dal basso.
Dryocopus martius

El **pigoso moro** (nome sientifego *Dryocopus martius*) el xe un oxeło de ła fameja dei *Picidae*. In inglexe se dixe *black woodpecker*, in todesco *Schwarzspecht*, in sloveno *črna solna*, in tałjan *picchio nero*. Sto oxeło, come tuti i pigosi, el scava el gnaro col beco sui tronki dei albari (bredołe, piope, fagari o senpreverdi). El mas-cio el ga ła parte sora de ła testa rosa, mentre ke ła femena ga rosa soło ke ła cópa; el beco xe grixo.
thumb|left|Un mas-cio de pigoso moro
thumb|''Dryocopus martius pinetorum''|sinistra

## Distribusion e habitat
El pigoso moro el vive in Eoropa e in Axia, fin in Giapon, Cina e penixoła de ła Kamtschatka. In Italia ło trovemo sułe Alpi e sułe Prealpi, andove ke'l trova grandi albari.

## Cosa ke'l magna
El magna baùti inte i legni smarsi e formighe anca dai grandi formigari ke'l scoverxe col beco.
Asioma

Un **asioma** xe un principio generàe che, a difarènsa dei teoremi o dee proposisiòn, no và dimostrà parchè vièn considerà sempre vèro (se tolto inte l'ambito che el riguarda). Pa sto motivo i asomi xe usà in matematica come premesa pa sviùppi de teorie, 'e quai riva a conclusiòn pì complesse, che reputemo vère in virtù de tute e dimostrasiòn che, diretamente o indiretamente, usa i asiomi pa verificarse vere.

## Exenpi

### Asiomi de Peano
Par definire l'insieme \mathbb{N} dei numàri naturałi xe necesàri dò *conceti primitivi* e il *principio de indusiòn*. Sti 3 i forma i **asiomi de Peano**:
# \mathbb{N} ga n'ełemento ciamà 0 (*xero*).
# Ghe xe na funsiòn s:\mathbb{N}\rightarrow\mathbb{N}, dèta *sucesìvo*, che ła xe iniètiva e tałe che s ( \mathbb{N} ) = \mathbb{N} \backslash \{ 0\}.
# Se 0\in M \subseteq \mathbb{N} e se par ogni n\in M anca s(n)\in M, eora M=\mathbb{N} (*principio de indusiòn*).

### Postułati de Euclide
On termine oncò equivałente a "assioma" xe "postulato" . I piłastri de ła giometria euclidèa xe pasà a ła storia come **postułati de Euclide**:
# Par dò ponti se poe tirar una e na soła linea rèta.
# Un segmento el poe esare slongà al'infinìo.
# Co te ghè on ponto ("sèntro") e na distànsa ("rajo") te poi tirar su on sercio.
# Tuti i angołi rèti i xe compagni tra de łori.
# Tirando na linea rèta che ghe ne taja altre dò, se da na parte ła xonta dei angoli interni xe manco de dò volte l'angoło rèto, eora da chea parte e dò linee rète e se incroxa.

## Nòte
Tinbro

El **timbro** xe una dèe carateristiche fondamentài che caraterixa un sóno insieme a altesa e intensità. Posto che ste ultime do carateristiche poe variare pa un stesso suono, el timbro resta el stesso, cusì che xe possibie distinguare el suono in questiòn. Sia da esempio na chitara: el so suono carateristico se distingue sia al variare dea nota che eà produce, sia al variare del voeùme con cui eà produce; stessa roba vàe pa tutti i altri suoni o rumori, questo grasie al tinbro.
E particoeàri carateristiche de ogni suono (quindi anche el tinbro) xe dà dàea quaità dee sinusoidi che eò compone. Ognuna, co eà so frequensa e eà so intensità, concorre a determinare eà forma d'onda finàe del suono, che poe èsare semplice, come na sinusoide o particoeàrmante complicà.

Un esempio del primo caso xe el diapason, el cui suono xe dà in pratica da na sinusoide pura, al contrario invese un vioìn genera un suono pièn de armoniche a frequense diverse, che fa si che eà forma d'onda rixultante sia iregoeàre e piena de picchi.
Re (nota)

El **re** xe eà seconda nota musicale dea scala de do. Soea notasiòn anglosasone el se identifica coea D.
Frecuensa

Ła **frecuensa** xe na grandesa pa raportare el numaro de volte che se verìfega un avegnimento el tenpo. Cuando che un fenomeno se presxenta a intervài regołari infatti, se dòpara mixurare cuante volte chel se presenta so l'unità de tenpo, che sołitamente xe el secondo: sta mixura dà apunto ła frecuensa, ła cuała unità de misura xe l' Hertz (Hz).
Dato che l'unità de misura inte el SI pal tempo xe el secondo, 1&nbsp;Hz ecuivàe esattamente a un avegnimento al secondo.
L'inverso de ła frecuensa xe el ''periodo'', che cuindi xe ła misura de cuanto tempo che passa da un avegnimento al sucesivo. In sinbołi:

:
f = \frac{1}{T}


## Varda anca
* Heinrich Rudolf Hertz
Pick-up

El ***pick-up*** el xe un dispoxitivo eletronico che serve a trasformare un segnàłe de natura no eletrica in uno de natura eletrica cioè in difarensa de potensiałe.

L'è uxa sora-de-tuto in ambito musicàłe, cofà soła chitara o sol basso eletrici.

### Ambito musicałe
El schema base de costrusion pai *pick-up* magnetici el xe questo: dei picołi magneti i vièn avolti da un sotiłe fiło condutore; se ła bobina ła xe singoła el tipo de *pick-up* el xe dìto *single coil*, se ła xe dopia (do magneti *single coil*, ma de oposta połarità) i *pick-up* i xe ciamài *humbacker*. Oviamente łe carateristiche in termini de timbro, eficensa e sensibiłità al rumore łe risente alquanto de 'ste do diverse impostasiòn.

I *pick-up* magnetici i se poe anca dividare in *pick-up* attivi e passivi, sevente che, rispetivamente, i sia alimentà o no; i primi i rixulta pì potenti, ma i necesita de ła bateria.

I esiste anca altri tipi de *pick-up*: quełi piezoeletrici, e quełi otici. I funsiona grasie a altri fenomeni fisici, che i ghe consente de no risentire dei disturbi eletromagnetici.

#### Poxisionamento
El poxisionamento de i *pick-up* el xe fondamentàłe pa ła timbrica de ła chitara eletrica.

Dal momento che ła so funsion ła xe queła de "tradure" ła vibrasion de łe corde, se i vièn messi soto łe corde visìn al manego i preleva un movimento de łe corde; se visini al ponte invese i preleva un movimento completamente diverso

I portarà quindi difarenti informasion in termini de armoniche: se i xe disposti al ponte i prelevarà tante pì armoniche rispetto a staltre posixion, quindi el suono rixultarà pì "metaico", al contrario pì che i se se sposta verso el centro de łe corde, pì morbido e dolse el sarà el suono prełevà.

Łe chitare donca de sołito łe monta pì de un *pick-up,* di modo che el sia posibiłe de scegliare l'efeto preferìo, o comunque de smisiare i suoni provenienti da *pick-up* diversi, pa otegnere tute łe posibiłi sfumature.
Mała del Brenta

La **Mala del Brenta** o Mafia Veneta el xe na organissasion chel se ga formà intel Veneto, tuto xe successo quando un toco de mafiosi siciliani, i xe sta trasferidi in sojorno obligato in vari paesi dele Venesie, massa de jori a tra Vicensa, Padoa e Venessia.
Qui i mafiosi i ga avù dei contati co i malavitosi locali, che i no era mia organissà tanto ben, e i ga insegna come farse na mafia in Veneto.

El cao piu influente el jera Felice Maniero, atorno de lui el se ga forma tuto il resto dea banda, che jera exemone prima soamente de località dea Riviera del Brenta tra Padoa e Venessia, ma poi se ga alarga in tuto el Veneto, rivando ad avere componenti malavitoxi anca intel le rejoni limitrofe.
I organissava rapine, i spacciava e i estorceva, i ga veva aleanse co tute le mafie meridionali e anca fassion foreste, i xe anda a tore e vendare armi anca ai croati, che i combateva a guera dea Jugoslavia, i comandava su tuto el mondo criminae in veneto, tra i ani 70 e i primi ani 90.

Poi inte el 1993 i ga arresta Maniero, e cheo li el xe deventa un pentiò, el so clan jera riva a contar pi de 500 affiliati, e massa de jori i xe anda driti in cheba.
Ma un toco di ei che no xe sta copà o arrestà, i ga forma a Nova Mafia Del Brenta, che ga prova a copare de novo el Maniero, e che opera oncora intel teritorio nostrano.
Cóvoło

thumb|right|Cóvoło
thumb|right|Cóvoło
An **cogol** o **cóvoło** al ze na cavità natural de dimension ridote che se cata qualche olta te la croda. La dimension minima acetada par poder definir cogol an buss la ze che al pode cener a quert, almanco in maniera provisoria, an on, o senò che al gnene doperà da qualche osel de grossa dimension par far al nit.

## Forma
La forma pì frequente la ze quela de na rientransa de un crot, aonde che in caso de tenporal se pol tirarse a quert e magari inpisarse al fogo. Pi rari i ze quei che se svilupa in profondità, aonde che pol starghe pì persone.

La seconda tipołozia la ze stata inportante par i omi parchè te la fase preistorica i li doperea come casa.

## Animai
Adess i ze posti ocupadi solche da animai.

## Galheria de someje

Cuel_Zanzanù2.JPG|Cóvoło Zanzanù a Valvestino
Covolo_di_Butistone_Cismon_del_Grappa_sept_2010.jpg|Cóvoło de Bustiomone a Valbrenta
Covolo di Camposilvano.jpg|Cóvoło de Canposilvan a Velo
Costozza_di_Longare_-_Cave-1.jpg|Cóvoło de *Costozza* a Longare
Grandi Laghi de l'Amèrica

I **Grandi Laghi** de a Amèrica setentrionae i xe un insieme de sinque laghi de acua dolsa, intrà i pi grandi al mondo, che costituise na sorta de mare interno intrà i Stati Uniti e el Canada.
## I sinque laghi
miniatura|sinistra|Foto sateitare dei Grandi Laghi de a Amèrica
I sinque laghi i xe (da ovest ad est, o sia grosomodo da monte a val):
* Lago Superior (el pi vasto e profondo);
* Lago Michigan (l'unico completamente compreso inte i confini statunitensi);
* Lago Huron (el secondo par superficie; al so interno se cata Manitoulin, l'isola lacustre pi granda del mondo);
* Lago Erie, che el contien el minor volume de acua;
* Lago Ontario, queo piasè picenin par superficie;

del sistema fa parte anca el reativamente picenin Lago St. Clair, che se cata su a lengua de tera che separa i laghi Huron ed Erie.

## Michigan e Huron
I laghi Michigan e Huron i xe a lo isteso  liveo e no i xe coegai da un fiume ma dai streti de Mackinac (tanto che i podaria esar considerai do sesion de un unico lago), mentre i altri i xe coegai dai fiumi St. Marys (dal Superiore a l'Huron), St. Clair (da l'Huron al St. Clair), Detroit (dal St. Clair a l'Erie) e Niagara (da l'Erie a l'Ontario), sul quae se cata le famose cascate. El sistema el xe coegà al mar dal fiume San Lorenso, che sfocia ne l'Atlantico.

## Vie di comunicasion
I Grandi Laghi i xe sempre stai importanti vie de comunicasion, e ancuò grasie ad alcuni canai artificiai (ad es. el canae Welland, che permete de pasar dal lago Ontario al lago Erie, agirando le cascate del Niagara) navi de grosso tonnellaggio le pode risalir da l'Atlantico fin a e estremità dei laghi Michigan e Superior. A fasiità dee comunicasion a ga fato sì che molte dee pi importanti sità del Canada (Toronto sul lago Ontario, Ottawa, Montreal e Quebec sul San Lorenso) e dei Stati Uniti (Chicago sul lago Michigan, Detroit su l'omonimo fiume, Cleveland e Buffalo sul lago Erie) e sorgese sui laghi o sue vie d'acua che i le coega intrà de lori e al mar.

## Coste
I grandi laghi i bagna le coste de a provincia canadese de l'Ontario (n'altra provincia canadese, el Quebec, a xe traversà dal San Lorenso) e dei Stati U.S.A. de Minnesota, Wisconsin, Illinois, Indiana, Michigan, Ohio, Pennsylvania e New York.

## Gallery

Image:Great Lakes Lake Superior.png|Lago Superior
Image:Great Lakes Lake Michigan.png|Lago Michigan
Image:Great Lakes Lake Huron.png|Lago Huron
Image:Great Lakes Lake Erie.png|Lago Erie
Image:Great Lakes Lake Ontario.png|Lago Ontario


## Altri progeti
Rufioi

I **rufioi** xe dolsi tipici de Carneval. I se trova anca in Friuli.
I rufioi de Vicensa i se fa co ła mostarda visentina.
Par farli ghe vol:

* 3 ovi
* 700 g de farina
* vanijna
* sałe 
* suco de naransa
* ojo
* sucaro a veło
* 300 g de mostarda visentina o de pinołi, çedro candjo, mandorle 
* 700 g de biscoti seki
* 100 g de cacao amaro
* 1 bicierin de sanbuca
Neil Armstrong

**Neil Armstrong** (Wapakoneta, 5 de agosto 1930 – Cincinnati, 25 de agosto 2012) el xe un famoxo astronauta merican. L'è stà el primo omo a ndar su ła Łuna, inte el 1969, come cao dea mision Apoło 11. Poco prima de vegner fora dal moduło lunar e movar i primi pasi su ła superfise dea Luna, el ga dito ła famosa frase: "*That's one small step for a man, one giant leap for mankind"*, che voria dir: "Sto cuà xe un paso picenin par un omo, ma un salto da xigante par l'umanità".

## Notasion
Mostarda visentina

Ła **mostarda visentina** ła xe na mostarda faxesta da ła union de pasada de pomi (coti a 60° par 45 minuti) insieme a un 40% de sùcaro. Par ła visentina, se dopara el pomo codogno.
Co i pomi codogni i xe coti, i se dasa rafredare del tuto e se mis-cia pian pian finché no vien fora na pasta xała e lisia, che ła se połe spalmare. Se ghe xonta dopo ojo esensiałe de sènape. In fondo se połe anca xontarghe na s-cianta de fruti candii.

### Istòrego

El pomo codogno el xe sta porta in Vèneto dai Venesiani dal Medio Oriente.
Dal Siexento ła mostarda, fata in difarenrti manjiere a Cremona, Màntoa, Verona, Voghera e in Piemonte, ła se ga difondesta in tute łe sità e i borghi del Nord Itàlia. 
Ła riseta atualmente pì difondesta ła divien dal 1918 e ła xe stada codifegada da ła indùstria artexana Boscheti de Montecio Majore. Ła mostarda visentina ła xe stada reconosesta cofà P.A.T..

### Come che ła se magna

A Vicensa ła mostarda visentina ła se magna tradisionalmente par el pì a Nadal col mascarpon in parti conpagne sol pandoro de Verona, ma ła vien doparà anca co ła carne bojesta o coi formaji picanti, (on exenpio tìpego el xe el Axiago stravècio.

## Voxe corełae
* Mostarda

## Notasion


## Bibliografia
*L. Ballerini e J. Parzen (a cura di), "Maestro Martino - Libro de arte coquinaria", Milano, Guido Tommasi Editore, 2002

## Linganbi foresti

* Mostarda Vicentina  - MostardaVicentina.it
* Vicenzagrifood - ła mostarda visentina
Mississippi (fiume)

El **Mississippi** (IPA: , talvolta in vèneto **Misisipi**) el ze un fiume de l'Amèrica setentrionałe che el traversa la parte sentrałe dei Stati Unii.

## Zeografia fixega
El nase inte el nord del Minnesota e el sboca inte el Golfo del Mèsego scorendo verso sud. El Mississippi el ga na longhesa totałe de sirca 3&nbsp;780&nbsp;km: solché uno dei so afluenti, el Missouri, el ze pì longo inte el Nordamerica.

La longhesa totałe de sti do fiumi i sorpasa i 6&nbsp;800&nbsp;km, e ła conca idrogràfega del Mississippi-Missouri ła ghene fa uno dei pì consistenti sistemi fluviałi inte el mondo.

## Zeografia umana
Durante l'epoca pre-colonbiana el Mississippi el zera zà na via navegabiłe e i nadivi americani i lo ciamava *Meschacebé*, che vołe dir "pare de łe àcue".

Ancuò el fiume el ga na importansa vitałe par l'economia e la cultura americana.

## Note


## Altri progeti
Gusèla del vescovà

sinistra|La Gusela vista dal Serva|alt=|senza_cornice
La **Gusèla del Vescovà** (2365&nbsp;m&nbsp;s.l.m.) 'te el grupo del Sčara l'é una dele sime simbol de le Alpi de Belun.

El nome Gusèla, che in belumat vol dir "ago" el gnen da la so forma spisa a ponta, propio come na gusèla par cusìr i calsét, el xe cuéla del Vescovà (Vescovo) propio parché ła xe granda e la dòmena Belun. Na òlta i ła ciamèa Pònta de Prièta.

## Morfołozia
thumb|left|200px|Gusèla
Anca se no la xe tanto granda (da la baxe la fa circa 40&nbsp;m) ła xe tanto amada da la xent de Belun, parché co tuto al grupo S'čiara la stà sora la sità de Belun e la se vede tanto bén. Da on poc de temp la Gusèla l'a an problema, parché se a vert na faglia in vertical, tanto che cualcheduni l'a ipotizà an futuro cròlo. A tal proposito l'é nat anca an comitato par la difesa de la Guséla.

## Storia
Al primo a salir in sima a la Guséla a l'é stàt al batagliòn del 7° alpìn de belùn (tèl sett.1913) col uficiàl Andreoletti, Jori e Pasquali, co na spediziòn comandàda de tipo militàr. La vera prima salida 'par passiòn' la ga fàta Chino Vièl(Gioacchino Viel), Gènio Pòl (Eugenio Da Rold) e Dibona che i se ha tirà drio De Marchi e Terribile, (Majo 1921). Dopo calche àn Genio Pòl par scaldàrse al se ha tirà su la Breviglieri, prima fèmena rivàda sula Gusèla inte el 1928 a setèmbre.

La Guséla l'a na valenza storico-culturàl; se ricorda la salida su la sima del scritor Dino Buzzati ma anca del rebaltòn de Toni Croda (Antonio Carlin) e dèla guida Gabriele Franceschini vegnèsti do dala Gusèla màsa in prèsa ma che no i ze morti, miracolàdi dàla Ponta de Prièta.

Pàr al zentenàrio dela prima salida inte el setèmbre 2013 'Gero' (Ruggero Da Rold, fiòl de 'Genio Pol' anca lu crodaròl) al se ha tirà drio sùla zima dèla Gusèla quìndese (15) persone con tanti bòcie che da belùn la Pònta de Prièta la parèa fiorìda.
Casel (viabilità)

[miniatura|An casel in [Germania]]
An **casel**, te el anbito dei trasporti, al ze na costrusion che la ga an preciso scopo de sesionar al trafico e far pagar an pedajo (casel autostradal) o de ospitar zent pagada par far de le segnalasion e dei controi particolari su el trafico (casel feroviario).

## Al casel autostradal
Al casel autostradal al ga la funsion de blocar al trafico te na serta sesion del tragito par saldar al cont del pedajo che i veicoi i ga da pagar. De solito al ze costituì da na tetoja che la traversa la strada par intjer, co gabjot prefabricadi postadi de fianco de ogni corsia. I conducenti no i pol continuar la so marcia parchè ghe n'è na sbara che la ostruiss al percorso e la se alsa su comando del caselante o de un dispositiu eletronico che al rilassia an biglieto de identificasion o al tira i schei del pedajo su presentasion del biglieto.
Esiste anca dispositivi de pagamento automàteghi come al telepass.

## Al casel feroviario
Na strutura de le ferovie che dess no la esiste pì la era al casel feroviario. Se trata de na casa (serte une le esiste oncora ten sto senso) aonde che viu al caselante e la so fameja.
Al casel al ze senpre arent a la ferovia e te na posision strategica par segnalar la vesinansa de na stasion o de un passajo a livel.
Al conpito del caselante al era quel de saer i orari del treno e de far segnalasion luminose co na gran lanpada a petroljo protejesta co vieri dal vent (ciamada **feral**) e co tre petardi postadi sot le rotaje.
Sta dopia segnalasion la ła al isteso  significà, e te el caso che esse falì un dei do segnai restea comunque quelaltro.
Ramón del Valle-Inclán

thumb|Ramón María del Valle-Inclán, sentà.
**Ramón María del Valle-Inclán**, novełista e dramaturgo Spagna (1866 - †1936). El xe considerà ła másima figura deł modernixmo in Spagna.
Cydonia oblonga

El **cognaro** (***Cydonia oblonga*** Mill., 1768) ła ze na àlbara da fruto apartegnente a ła fameja de łe Rosaceae e al zènaro **Cydonia**.

El ze uno dei pì antighi àlbari da fruto conosesti: el zera cultivà za inte el 2000 a.C. dai Babiłonezi, intrà i Greghi el zera considarà fruto sacro a Afrodite e in època romana el zera ben conosesto, vegnendo cità da Caton, Plìnio e Virzìlio.

I fruti in zenerałe i se ciama "**cogni**", inte el partegołar łe varietà a forma de pomo łe ze ciamae "**pomo cogno**", chełe de forma pì slongada invese i ze dizesti "**peri cogni**".

Ła ze na pianta che riva fin a 6 metri, con foje cołor verde ołiva e fiori che par rozete bianchi e roza verso el centro. El fruto, el *pomo codogno*, che el maùra a fin setenbre, el par un pomo come i altri ma el ze pien de gnochi, co na superfice pełoza, de cołor verde - zało. El pol rivare ad un chiło e mezo de pezo. El ga un profumo dolse, "de cipria", tanto che el vien doparà anca par profumare ła biancheria, visto che el dura un ano intiero. Ła polpa ła liga, el saor ze agro.
El pomo cogno ze ł'ingrediente prinsipałe de ła mostarda visentina.
## Tasonomia
Ła ze ła ùnzoła spece del zènaro *Cydonia*. Altre spece in precedensa includeste in sto zènaro łe ze stae uncó aribuie a altri zènari. Intrà ste cuà el "cogno cinezo* (*Pseudocydonia sinensis*), e racuante spece del zènaro *Chaenomeles*.*thumb|left|El pomo cogno
* El so nome reconosesto el ze *Cydonia oblonga*, dato da Mill.
### Inte łe altre łéngue

## Notasion


## Altri projeti

## Linganbi foresti
Trota fario

Ła **trota fario** (nome sientifego *Salmo trutta fario*, de ła fameja de łe *Salmonidae*) ła xe ła trota autoctona, ke vol dir originaria e tipica dei torenti e fiumi de łe Alpi e de łe Prealpi e dei Apenini versante nord. Pese d'aqua dolse, el ga bisogno de aque frede, turbinose, piene de osigeno. El xe pese tipico de łe vałi vixentine e prodoto riconosudo come tałe dała Rejone Veneto.

### Come ke ła xe fata
El corpo xe longo fin a 30–35&nbsp;cm, con testa grosa, a punta verso ła maseła, con denti forti. El cołor xe bruno-grixo sul dorso, grixo-xało sui fianchi, con mace rose o brune mese in fiłe orixontałi. Ła pexa dai 400 ai 800&nbsp;g. Ła carne xe bianca e dełicata: de tute łe trote ła xe ła pi bona.

### Pesca
Par ciaparla i pescadori i dopara ła tenica de ła pesca al tòco, de ła pesca a mosca e de ła pesca a spinning.

### Linganbi foresti
*  Trota Fario Delle Valli Vicentine 
*  Le trote dell'Astico e del Chiampo
Formenton

Al sostantiu **formenton** al gnen doperà par ciamar do diverse pjante coltivade par le so siess:
* ***[[Fagopyrum esculentum]]***, ciamà formenton 
* ***[[Zea mays]]***, ciamà sorch, formenton o sorgoturco
Iside

thumb|Iside

**Iside** ła xera na dea egisia che ła veniva rappresentà come ła dea de ła fertiłità parchè ł'ha gaveva iutà so sorea a rinasser.
Ła vien de frecuente rappresentà nell'ato de allattar so fiolo.
Falconinae

__HIDDENCAT__

El **falco** o **gavinel** el xe un oxeło de ła fameja dei *Falconidae*, del grupo dei *Rapaci*. El se move e el cacia de dì. El so nome inglexe el xe *falcon*, keło todesco *Falke*, keło sloveno *sokol*, keło tałjan *falco*. El ga un beco curto e curvo par sbregar mejo ła carne de łe bestie ke'l ciapa (roditori, rixardołe, baùti, oxełi). 
thumb|left| Un falco drio vołar 
Ła tenica de cacia ła xe senplice: el voła alto sora i pra e i boschi, coła so vista spesałe el vede ła preda da distante e el se buta xo in verticałe ciapandoła a tradimento cołe so sgrinfie forti e curve.
Ła femena ła xe pi granda del mas-cio e ła fa dai 4 ai 5 ovi. El gnaro vien fato sui rami dei albari o drento i buxi dei tronki cavi o sułe crode dei monti.

## Altri projeti
Athene noctua

Ła **soèta** o **suita** o **siveta** o **ciua** ła xe 'n'oxeło de ła fameja dei *Strigidae*, del grupo dei *Rapaci*. Nome sientifego ***Athene noctua***, in todesco se dixe *Eule*, in inglexe *owl*, in sloveno *čuk*, in itałian *civetta*. Ła se move e ła kacia de note. Ła xe longa 20&nbsp;— 23&nbsp;cm e ła pexa da uno a do eti. Ła testa xe grosa e larga, i oci xałi e el kołor de łe pene xe grixo-bruno macià de bianko. Ła femena xe un sciantin pi grosa del mascio.

## Difusion
Ła soeta ła vive in tuto ł'emisfero boreałe.

## Kosa ke ła magna
Ła soeta xe karnivora (ła magna sorsi, oxełi, bisi, rixardołe e baùti)

## Riprodusion
thumb|left|Tre soete so ła gorna de na kaxa
thumb|left|''Athene noctua vidalii''
Ła fa el njaro inte i muri veci de łe kaxe, in buxi in mexo a łe roce, drento kucie abandonà de mamìferi.
Hierophis viridiflavus

El **carbonaso** o **scarbonaso** e par n'antre variante ciamà **carbonath**, **garbonath** o **carbonats**. El ze un biso mìa vełenozo identintfegà co'l nome sientìfego de **Hierophis viridiflavus**, partenente ła fameja dei *Colubridae*. Łongo de media 120cm. El nome sientìfego el vien da'l fato che el só cołor de baze el sarìe vert scur su la schena e dhal su la pantha, co i do color che i se misia inte un zugo uzo tola da dama su la testa. El none comun invethe l'é dat da la prezensa scuazi escluziva inte'l nostro teritorio de la sotespethie carbonarius, prategamente tuta negra e pi ciara su la pantha. 
thumb|left|Un carbonaso
Cuando che'l ze in perìgoło, el scanpa via vełose (el riva a 11&nbsp;km/ora), el xe un bon ranpegador e el sa noare ben. El vive ben su łe piere, a'l sołe, ma anca inte i prà e rente i fosi. El manja altri bisi, ovi de ozełi, łizarde, ciupinare e rozegadori de dimension picenine. 

## Bibliografia
* A Monograph of the Colubrid Snakes of the Genus Elaphe Fitzinger. -Author: Klaus-Dieter Schulz 
* Bruno, S., Guida ai serpenti d'Italia, Giunti Martello, Firenze 1984.
## Altri projeti
Vipera aspis

Ła **vìpara** xe un biso vełenoxo de ła fameja dei *Viperidae* col nome sientifego de **Vipera aspis**. Longa fin a 94&nbsp;cm, ła vipera ła ga ła testa triandołare distinta dal corpo, col muxo rivolto in su e co oci co pupiłe verticałi ełitike. Anca ła coa ła xe distinta dal corpo.

El cołor el va dal grixo al roso - maron, co macete scure o righe a zig zag sul dorso.
El velen, prodoto da ghiandołe postà drio el palato, el vien inietà pasando traverso canałeti scavà drento i denti. El xe fato de neurotosine e emotosine, ke copa rixardołe, picołi oxełi e picołi mamìferi (sorse, ciupinare), ma ke neł'omo el xe pericołoxo soło pai putei e i małà de core. Par i adulti sani no'l xe causa de morte.

### Distribusion e habitat
Se trova vipere in 'n'areałe ke va dai Pirenei ałe Alpi, a tuta Italia, trane ke ła Sardegna.
Ł'habitat tipico de ła vipera xe keło de łe xone freske, co vento, sołe e tante piere.

### Cosa NO fare quando se vien morsegà da na vipera
Non bisogna tajare col cortełin ła ferida e no bisogna ciuciare via el sangue col vełen. Ocore star calmi e 'ndar pian pian, sensa corere par non acełerare ł'asorbimento del vełen, fin al primo Socorso Medico disponìbiłe (ghe xe tuto el tenpo necesario). Na volta i vendeva el siero antivipera: deso no'l se dopara più parkè, invese de far ben, el pol dare 'n'ałergia anca grave.

## Note
Late

__HIDDENCAT__

right|thumb|250px|An goto de lat

La **lat** la ze an alimento liquido fat da le ghiandole mamarie de le mastce dei mamiferi. Al ocor par darghe da magnar a i boat dei mamiferi al inìsio de la so vita.

Fata ecesion par al ornitorinco e al echidna aonde che da le ghiandole mamarie la lat la va direta al esterno, ten tuti i mamiferi la se bina te el scarp (che al pol esser fat da un numero variàbiłe de tete), e al gnen fora da i tet solche se i gnen stimoladi da la boca del boat.

Infin da la antichità i omi i ga inparà a stimolar i tet co le man in modo da far gner fora la lat de serti mamiferi, in particolar de le vache.

Al bisogn de salvar la lat al ga portà a la invension de diversi derivadi de longa scadensa come al botiro, al fiormai, al jogurt e la poina.

la lat pena moldesta par esser beesta la ga da gner boista in modo da sterilizarla da eventuai bateri che la pol er la vaca. An procedimento pì segur al ze la pastorizasion.
Na olta la lat la era tuta del primo tipo, ma la industrializasion de le laterie e le norme igieniche le ga fat in modo che par ani te el marcà se epje catà solche lat pastorizada. Al dì de incoi se pol vender oncora la lat pena moldesta purchè se el fae co adeguade autorizasion secont na filiera controlada. Al ze in continua cressita al numero de distributor del genere.
An nantro tipo de lat che se cata te el marcà al ze quel a longa conservasion, che al ga subì an tratamento de uhterizasion.

Co el termine "**lat crut**" se intende quel che la vaca la fa dei primi dì dopo er fat al vedel. Se trata de un lat che no el ze tanto adato a la alimentasion dei omi e che, se el gnen laorà, al dà origine al **formai cagnon** o pincion, da la carateristica spusa de piei.

## Altri progèti
Bondoła Połesana

Ła **bondoła del Połesine** xe un sałado tipico de Rovigo e ła so provinça. I comuni dove che el se trova xe Frasinełe Połesine, Viłamarzana, Pincara, Guarda Veneta, Frata Połesine, Rovigo, co ła so frasion de Grignano Połesine. Ogni centro e ogni becaro ga ła so riceta, ma grosomodo ła xe fata cusì: paston de straculo e spała de mas-cio in parti eguali; goła, panceta, cheno, sałe, pevare e ajo (dełe volte anca un s-ciantin de noxe moscada). Tuto vien maxenà co na piastra media, numero oto.El paston va po' insacà in na vesiga de mas-cio o de vedeło. Vien fora un sałado de forma tonda, che vien invecià dai do-tre mexi a un ano. El pexo, da fresco, xe un chiło, 7-8 eti quando xe sta invecià.

### Come ke ła se cuxina

Prima de cuxinarla, ła bondoła va tegnù a bagno par qualche ora. Dopo ła se mete in na canevasa ligà a un bastonsin parchè no ła toche el fondo de ła pignata. Se cuxina pian pian, par 4-5 ore. Ła va servìa de bojo, co tanto purè de patate.
Maranhão

El **Marañao** el xe ono dei Stati de la federaxion del Brasile, inte ła banda nordoriental de el paeze. El ze bañà a nord da el Osèano Atlàntego.

I konfini i ze: a est e sudest ko el  stao de Piauì, a sudovest ko el Tokantinis, a nordovest ko el Parà.

## Zeografia fizega
El teritorio el ze pian a nord e el se alsa a sud inte łe franze setenrionałi de el Altopian Braziłiano.

Da el altopian i desmonta i fiumi *Pindaré*, *Grajaù*, *Mearim*, *Itapicuru* e *Parnaiba*.

El klima el ze kaldo umido, co presipitasion ke łe kała verso el interno. De konseguensa ła vejetasion ła pasa da ła foresta pluvial anord, a 'na alternansa de savana e stepa a sud.

## Zeografia umana
Ła ekonomia ła ze in prevałensa agrikoła; i se kultiva koton, kana da sukaro, tabako, rizo e altri sereałi. I se pratega el arlevamento e ła peska. El se estrae sal marin.

La so kavedal la ze San Łoviji, int'el nord de el Stato.

## Gałeria de someje

ISS048-E-24234 - View of Earth.jpg|someja da satełie de el Parco nasional de i Nisiołi marañensi, a nord; patrimonio ONUESC
Timbirasponte.jpg|Itapecuru, afluente de drita de el *Paranaíba*
Foto aerea da avenida 15 de Novembro.jpg|panorama de *Imperatriz*
São_Luís_Aérea.jpg|sentro istorego de San Łoviji, capital de el stato e patrimonio ONUESC
Maso

Al **maso** al ze la unità produtiva agricola fondamental del Tirolo e de na part de la Provincia de Belun. Al ze costituì da la casa dei paroi, da un staol e da eventuai costrusion acessorie come la fontana, al cesso, al casel, la stia e al puner.

La casa e al staol qualche olta i pol costituir an unico edificio. Carateristica fondamental in anbito architetonico la ze la costrusion del staol co el pianteren de mur de sass e al fienil de legn, co na strutura intelajada o qualche olta a baita.

Se el destingue da la majolera parchè al ze abità tut al tenpo del an.

La so aministrasion la ze tuta in man al paron de casa, e a la so mort al fjol pì vecio al lo eredita par intier.

La fameja che viu la ze pì pisola de quela che viu te na normale casa rural e la ga senpre la proprietà su el maso e su i teren. I fjoi che no ga dirito de ereditar, se no i ze vertoluss, i ga da abandonar la casa e rangiarse.

## Articoi coreladi
*Malga
Caza rurałe

[miniatura|Casa rural, [Ontario]]
La **casa rural** la ze an conplesso de costrusion adibide a casa, porteghi, cede, staoi e altre struture acessorie situada in canpagna.

## Proprietà
Quei che i viu te la casa rural e i laora i teren dintorn incoi te la gran part dei casi i ze paroi, ma infin a qualche diesina de ani fa i era coloni (ten sto caso la ciapa al nome de **colonìa**), e i laorea al fondo par cont de un paron dàndoghe come afit na frasion del racolt.

An caso particolar al era representà da le colonìe del ospedal de Feltre te la zona de Polir (Sess), donade da un sior vertoluss del posto e vendeste na diesina de ani fa.

Ten tuti e doi i casi la casa la ze abitada da na fameja pitost slargada, aonde che comanda al pì vecio che al se destinguea parchè al ła sù le stcione.

## Strutura
In età romana la casa rural a tuti i efeti no la esistea come che la intendon dess parchè a tuti i efeti la ghe somejea pì a na vila.
la casa ligada al fondo che on dess a quei ani la ghe somejea fursi pì a na capana pitost granda, o comunque a un edificio fat par la gran part de legn, canoi e paja. I animai e la zent i condividea al isteso  spasio.
Su el fenir de la epoca romana le proprietà pì pisole le ga scominsià a pojarse par scopi difensivi a quele pì grande, dando origine a un sistema de paroi e coloni.
Probabilmente su el fenir del Medioevo la casa rural la ga cognossest i primi canbiament, deventando de mur de sass e avendo na serta division del spasio abitatiu in modo da separar la abitasion da la atività.
Na seconda metamorfosi se la ga abuda co la introdusion del sorch. Le prime qualità difati le ła problemi a inmadurir la panocia, sichè se ga rendest indispensàbiłe costruir case co pioi grandi oltadi a meodì par secar le panoce.
De sta epoca ze nassest le case rurai tipiche belumate, longhe e strete co na anpia facia a meodì. Al staol e i portreghi i podea esser arent a la casa e costituir an tut un, o senò i podea esser da la banda oposta. I pjoi i pol esser fati a mensola (stile feltrin) o cenesti sù da pilastri (stile belumat), e la scala la era rigorosamente esterna e co la prima ranpa de piera. Par querder al piol ghe n'era do solusion: quela che se cata pì da spess la consistea te el slongar al quert de la casa, ma qualche olta gnea fat an quertol aposta destacà da quel de la casa e co na pendensa diversa.
Dopo la secona guera mondial la casa rural la ze gnesta pì conpata e ze sparì i tradisionai pjoi e la scala esterna. A el dì de incoi la casa del contadin la ze de solito unifamiljar e la ze conpletamente destacada dal staol e da i locai de la atività agricola.

La casa rural tradisional se la ze a ridoss de un paess la ciapa de le altre carateristiche identificative, e la so realtà la ciapa al nome de cortiu.

## Varda anca
* Brezola
Ua mericana

[thumb|300 px|[Rejota|Rejote de ua mericana]]

La **ua mericana** la ze na qualità de ua negra, che la ga la so origine in Mèrica del Nord. La ze an produtor direto e la ga cognossest an periodo de gran inportansa durante la epidemia de filossera de el XIX secolo.

## Descrision
La qualità la ze vigorosa e piena de forchete. La ze tanto forta te i confronti de i sonch e de la filossera e la ciama poco concime. 
le foje le ze de mèdie dimension, verda scura par sora e cirara e opaca par sot. la ze pitost tonda e dentelada.
Forcheta

Na **forcheta** la ze na strutura carateristica de le piante che se ranpeghea. La consiste de na escressensa del legn fata a forma de fil che la se dirama in do o tre part. La gnen fata senpre te la butada de an e la cress infin che no la cata an ramet o qualcossa altro aonde ciaparse. A sto punto la scominsia a inrodolarse sù. na olta che la ga fat presa la scominsia a inmadurir al legn infin a el otuno, quando che la se seca.
Na olta secada, la forcheta la continua a mancener la so funsion stàtega par qualche an.

An esenpio de pianta che la fa le forchete la ze la vit. Co el ze al mese de majo-zugno na olta se passea le piantade de vit e se dresea sù i cau doveni, serte olte ligandoli te le frasche apunto co le forchete.
Goma

La **goma** (elastomero) el xe un materiale caraterixà daea posibiità de vegner tirà e slongà un bel toco e poder po tornar in pressia aea so longhesa inisiae (elastisità). Tanto de frecuente el termine el vien doparà anca par indicar el pneumatico che invese el xe un prodoto fato coa goma.
Voltago

**Voltago** (localmente pronunsià *Voltac* o *Oltac*, *Voltago Agordino* in italian) al ze un comun de 991 abitanti de la provincia de Belun.

Voltago l'è in paes che se cata dopo Agort, svoltà a sinistra par ndà vero el paso Cereda. No l'è in paes tanto grant, ma el ze bel perche che el ze semper al sol.

## Aministrasion comunal

## Evoluzion demografica

## Variazioni
La denominazion del comun fin al 1964 al era Voltago.

## Note
Seła de Valbona

thumb|Ła Seła de Valbona
Ła **Seła de Valbona** xe un paso 'ntełe montagne de łe Laste, in Veneto, provinça de Vicensa, a 1782 metri de altesa, intrà Sima Valbona e el Coston d'Arsiero e el monte Toraro. Ghe pasa ła strada ke da Toneza del Cimon ła mena in Trentin, a Paso Coe.
Sorghum arundinaceum

Al ***Sorghum arundinaceum***, cognossest come **sorgoross**, **sorgaross**, **sorgo rosso** o **sorgheto rosso** al ze na specie botanica erbacea che la fa parte de la fameja poaceae, e le so ẑiess le gnen doperade par far farina e par far mangime, e i penaẑ par far scoe e scoat.

Le specie de *[[Sorghum]]* le ze coltivaẑion alimentari inportanti in Africa, America Central, e Asia Meridional e el sorgaross al ze al quinto cereal pì coltivà al mondo. Al produtor pi gross al ze i Stati Unii.

## Varda anca
* Bruschin
Soracognome

Al **soracognome** al ze na specie de soranome che ghe gnen dat a na intiera fameja par destinguerla da n'antra che la ga al stesso cognome, ma che no la resulta inparentada in maniera abastansa streta.
I soracognomi che gnen dati de solito i pol er a che far co la profession, al nomeo la proveniensa del capostipite, o oncora da na tendensa particolar de la fameja a far serte robe, a er an serto caratere o a er serte carateristiche fisiche, o oncora a fati de inportansa particolar.

## Esenpi de soracognomi

### Cognome Biesuz
* Bespe

### Cognome Dal Cin
* Rumarjol

### Cognome Dal Pan
* Moro

### Cognome De Agostini
* Pelegrin
* Rafael

### Cognome De Bortoli
* Castaldo
* Tarandin

### Cognome ''Giazzon'' (Jason)
* Fontana

### Cognome Gris
* Nicola
* Pelegrin

### Cognome Maoret
* Bocio
* Jenua
* Jenuet

### Cognome Sacchet
* Bespe
* Sacheton

### Cognome Tessaro
* Botò
* Botolet

## Varda anca
* Cognomi vèneti
Supercondutività

__HIDDENCAT__

La **supercondutività** xe un efeto che scuminzia a bassisime temperature, in tei condutori.
Al é un efeto che se pol descriver co la mecanica quantistica, no l'é posibie spiegarlo usando la fisica clasica.

Generalmente un condutor, cuando l'é atraversà da una corente, al ga un fià de resistenza e al se scalda. Se un condutòr al vien rafredà soto un certo limite al deventa supercondutor e la so resistenza la va a zero. La corente la pol quindi circolàr in tel condutor par tuto al tempo che la vòl, senza eser disipada par via del riscaldamento.

Ghe xe gran ricerca inte el campo dea supercondutività par trovar un condutor che al sie supercondutivo a temperatura ambiente, in modo da poder costruir le linee eletriche co sto condutor, che al permetarìe de portar la corente in giro senza sprechi.
Łéngua turca

El **turco** (nome natìo *Türkçe* o *Türk dili*, *Türkiye Türkçesi*) el partien al grupo lenguistego de le lengue turche, co cerca 75 milioni de marelengue in Turchìa, a Cipro e sparparai pa'l mondo.

## Storia
El turco el jera parlà inte l'Inpero Otoman doparando na version modifegada de l'alfabeto àrabo. Inte el 1928 Mustafa Kemal Atatürk, inte i so sforzi par modernisar la Turchia, rel ga reso ilegal l'alfabeto arabo e el lo ga rinpiazzà co na version modifegada de l'alfabeto latin.

## Classifegazion
El turco el fa parte de un insieme de lengue intra lore stretamente corelae che el chiapa rento anca el Turco Balcanego, el Gagauz e el Turco Khorasani. El partien al sotogrupo de le lengue turche meridionai, che a so volta e partien al grupo de le lengue turche, 
che alguni lenguisti le considera essar parte de la disputada fameja de le lengue altaeghe.

### Lengua ufizial
El turco el xe la lengua ufizial de laTurchia e una de le lengue ufiziai de Cipro.

## Soni
Una de le carateristeghe del turco la xe l'armonia vocalega (se la prima vocal de na parola turca la xe na vocal palatal, la seconda e le altre vocale de la parola o le xe la stessa o sono altre vocai palatale; es.: Erdem).
Cantharellus cibarius

El **fìnferlo** (o **xałeto**) (nome sientifego *Cantharellus cibarius*), el xe un fungo bon da magnare ke crese ugnoło o in fameje drento i boschi cedui o in kuei de aghifoje.
thumb|left|Do fìnferli roversà cołe creste in evidensa soto łe capełe 
I finferli i vien su in istà-utuno e i vien ciamà *Pfifferlinge* dai Todeschi e *Gallinacci* dai Tałjan. I ga un bel cołor xało vivo.

## I finferli in cuxina

I finferli se pol cuxinarli in tecia con ojo e parsémoło e magnarli con ła polenta opure secarli o metarli via soto ojo o axedo.
Craterellus cornucopioides

Ła **tronbeta da morto** (nome sientifego *Craterellus cornucopioides*) el xe un fungo bon da magnare, de cołor moro, grixo o maron, fato in pràtega soło ke del ganbo cavo, come un'inpiria. El vien su da fin istà fin a novenbre, drento boschi cedui o anca de aghifoje, basta ke ghe sia tereni umidi.

## Ła tronbeta da morto in cuxina

thumb|left|Un piato de tronbete da morto
Se pol cuxinar łe tronbete da morto in tecia con ojo e parsémoło o da sołe o par far misti con altri funghi e magnarle coła polenta. I vien tanto ben anca par far rixoto coi funghi. Se pol secarli e maxenarli par far pólvare par condire i magnari.
Cortiu

Al **cortiu** in senso stret al ze an spasio sensa quert ligà a un edificio.
## Funsion principal
La so funsion principal la ze quela de costituir an colegamento tra al edificio e el contesto (cortiu esterno) e/o tra anbienti diversi de na unica unità produtiva o abitativa.
## Chiostro
Te el caso che al sie conpletamente contornà dal edificio al gnen ciamà ***chiostro***. Al cortiu serà alè tipico dei conventi, de serti palas citadini e de le case dei patrisi in età romana. Ten sto caso al cortiu al pers al trafico de veicoli par ciapar pì che sia an roło de punto de incontro de la zent. de conseguensa al ga an aparensa ligà pì a la estetica che al utile, e serte olte al pol er in mes na fontana e esser inerbà e infioretà come an jardin.
## Fabrica
Al cortiu de na fabrica al ze just al oposto: la so funsion principal la ze quela de gner traversà da mezi de trasporto e al ze dotà quasi senpre de an bel parchejo par le machine. Arent a na cura minusiosa par la so rasionalità in termini de fruision, se donta anca na s-cianta de gusto par la estetica, inportante par la inmagine de la dita.
## Casa Rural
La casa rural tradisional la ze te el isteso  tenpo na abitasion e anca na azienda produtiva, sichè al so cortiu al ga na strututa che la ze na via de mes tra quele citade prim: de solito al ga la casa postada te la part pì insolada e la part rural in linea co la abitasion o da la part oposta. Ten qualche canton se cata anca le stie e al puner. Al pavimento al ze ingiarà o asfaltà e, no senpre, se cata na fontana quadrangolar e longa te un posto in part del cortiu, aonde che no la ghe intriga a quei che i ga da far manovre co i car o co i trator.
### Cortiu
Te el caso che la casa rural la sie a ridoss de un paess, al cortiu al ze serà da un cancel e al costituiss insieme a tuti i edifici dintorn na unica realtà, anca quela ciamada *cortiu*.
La unità produtiva la ze goernada da na unica fameja granda, e co se diss "al cortiu de i...(soracognome)" se intende la unità edilisia, produtiva e familjar.

## Altri projeti
Tratà de Maastricht

__HIDDENCAT__

El **Tratà de Maastricht** (conossùo anca cofà **Tratà su de l'Union Europea**, TUE) el xe stà firmà el 7 de febraro 1992, su de le rive de la Mosa, inte la citadela olandese de Maastricht, dai 12 paesi menbri de l'ora Comunità Europea, uncuò Union Europea e el xe intrà in vigora el 1° de novenbre del 1993.

## Evolusion de l'Union Eoropea